জানা যায় উপজেলার কামারগাঁও ইউনিয়নের কালিকা গ্রামের ২ প্রতিবেশী শিশু আনোয়ার হোসেন(৬) ও তামান্না আক্তার(৬) গত ২৬ এপ্রিল স্থানীয় রাংসা নদীতে গোসলের উদ্দেশ্যে নামলে পানিতে ডুবে মৃত্যু বরন করে। উপজেলা প্রকল্প বাস্তাবায়ন অফিসার মোহাম্মদ শফিকুল ইসলাম সরেজমিন পরিদর্শন করে শিশু মৃত্যুর বিষয়টি নিশ্চিত করেন। মানবিক সহায়তা কর্মসূচির জি.আর খাত হতে গতকাল বুধবার উপজেলা নির্বাহী অফিসারের কার্যালয়ে মৃত আনোয়ার হোসেনর পিতা আব্দুল আলী ও তামান্না আক্তারের পিতা লালু মিয়া হাতে পৃথক পৃথক ভাবে উপজেলা নির্বাহী অফিসার মোহাম্মদ শের মাহবুব মুরাদ ১০ হাজার টাকা করে ২টি চেক তাদের হাতে তুলে দেন। এসময় উপজেলা ভাইস চেয়ারম্যান বীর মুক্তিযোদ্ধা শেখ আলাউদ্দিন, উপজেলা প্রকল্প বাস্তবায়ন অফিসার মোহাম্মদ শফিকুল ইসলাম, তারাকান্দা প্রেসক্লাবের সভাপতি এম.এ.কাশেম সরকার এবং সংশ্লিষ্ট ইউনিয়ন পরিষদের ইউপি সদস্য উপস্থিত ছিলেন।